ddrg/super_eurlex huggingface dataset:
A.

der henviser til, at Den Europæiske Værdipapir- og Markedstilsynsmyndighed (ESMA) meddeler tilladelser til transaktionsregistre og fører tilsyn med, at de overholder de relevante reguleringsmæssige krav; der henviser til, at transaktionsregistre erlægger et engangsregistreringsgebyr og et årligt tilsynsgebyr til ESMA; der henviser til, at situationen for Unionens transaktionsregistre siden 1. januar 2021 har ændret sig betydeligt, fordi kun to ud af de fire transaktionsregistre, der var baseret i Det Forenede Kongerige før denne dato, har overført deres virksomhed til Unionen for fortsat at levere tjenesteydelser i Unionen ved her at oprette nye enheder, hvilket har gjort den eksisterende metode til beregning af gebyrerne uforenelig med de gældende principper for beregning af gebyrer;
26.

glæder sig over tilsagnet om at øge ressourcerne til vedligeholdelse, udvikling og fremme af registret samt Rådets formelle bidrag til sekretariatet; mener, at sådanne forpligtelser i forhold til den fælles ramme bør øge sekretariatets mulighed for at yde rettidig vejledning til de registrerede og støtte dem ved registreringen og ajourføringen af de nødvendige data; påpeger navnlig, at de menneskelige ressourcer er meget begrænsede i forhold til antallet af registrerede sammenlignet med tilsvarende nationale ordninger, og at denne begrænsning virker undergravende på registrets effektive drift; opfordrer institutionerne til at sikre, at der stilles de nødvendige ressourcer og ansatte til rådighed for at garantere, at sekretariatet og bestyrelsen fungerer korrekt;
D.

der henviser til, at Kommissionen i sin meddelelse af 17. februar 2021 med titlen »HERA Incubator: Fælles foregribelse af truslen fra covid-19-varianter« (4) bebudede en række foranstaltninger, der vil blive iværksat for effektivt at tage højde for en situation, hvor nye varianter af covid-19-virusset potentielt kan påvirke bekæmpelsen af den nuværende pandemi; der henviser til, at de bebudede foranstaltninger omfattede en ændring af den nuværende forskriftsprocedure for at muliggøre en fremskyndet godkendelse af covid-19-vacciner, der er tilpasset de nye varianter;
G.

der henviser til, at Ioannis Lagos udførte sine handlinger under et plenarmøde i Europa-Parlamentet inden for de områder, hvor selve plenarmødet blev afholdt, under udøvelsen af sit hverv som medlem af Europa-Parlamentet;
2.

vedtager under henvisning til Formandskonferencens afgørelse af 30. juni 2019 og 9. januar 2020 om udvalgsformandskabernes sammensætning, at et udvalgs formandskab kan udgøres af op til fire næstformænd;
Når formanden for et udvalg indkalder til et sådant møde, kan denne fra sag til sag og med godkendelse fra koordinatorer, der repræsenterer et flertal af udvalgets medlemmer, beslutte, at det også skal være muligt at deltage i mødet via fjerndeltagelse, bortset fra udvalgsmøder, som afholdes for lukkede døre.
B.

der henviser til, at Parlamentets Budgetkontroludvalg derefter foretog en bedømmelse af Stephanus Abraham Bloks papirer, især på baggrund af de krav, der er fastsat i artikel 286, stk. 1, i traktaten om Den Europæiske Unions funktionsmåde; der endvidere henviser til, at udvalget i forbindelse med denne bedømmelse modtog et curriculum vitae fra Stephanus Abraham Blok samt dennes svar på det fremsendte spørgeskema;
B.

der henviser til, at Parlamentets Budgetkontroludvalg derefter foretog en bedømmelse af den indstillede kandidats papirer, især på baggrund af de krav, der er fastsat i artikel 286, stk. 1, i traktaten om Den Europæiske Unions funktionsmåde; der endvidere henviser til, at udvalget i forbindelse med denne bedømmelse modtog et CV fra kandidaten samt dennes svar på det fremsendte spørgeskema;
D.

der henviser til, at Kommissionen med henblik på at sikre, at økologiske produkter fra Ukraine fortsat kan eksporteres til EU, i Kommissionens delegerede forordning (EU) 2021/2306 foreslog at tillade, at kontrolmyndigheder og kontrolorganer i Ukraine frem til den 30. juni 2022 kan udarbejde og indgive kontrolattesten i Tracessystemet i elektronisk format uden at anvende et e-segl;
B.

der henviser til, at Parlamentets Budgetkontroludvalg derefter foretog en bedømmelse af den indstillede kandidats papirer, især på baggrund af de krav, der er fastsat i artikel 286, stk. 1, i traktaten om Den Europæiske Unions funktionsmåde; der endvidere henviser til, at udvalget i forbindelse med denne bedømmelse modtog et curriculum vitae fra kandidaten samt dennes svar på det fremsendte spørgeskema;
B.

der henviser til, at Włodzimierz Cimoszewicz den 4. maj 2019 kl. 8.50 i Hajnówka (Polen) angiveligt med forenden af sit køretøj ramte en person, der krydsede vejen i et fodgængerfelt; der henviser til, at Włodzimierz Cimoszewicz efter ulykken forsøgte at overtale skadelidte til at lade ham køre hende på hospitalet, men at skadelidte afslog dette og bad ham om at køre hende og hendes cykel til hendes hjem; der henviser til, at Włodzimierz Cimoszewicz derefter med henblik på at køre skadelidte til hendes hjem i Hajnówka forlod stedet for hændelsen uden at have underrettet ambulancetjenesten eller politiet om hændelsen, hvilket angiveligt er i strid med den retlige forpligtelse, der er fastsat i artikel 44, stk. 2, i færdselsloven af 20. juni 1997; der henviser til, at skadelidte først efter at være kommet hjem til sidst indvilligede i at blive transporteret til hospitalet i Hajnówka omkring kl. 9.30; der henviser til, at skadelidte på hospitalet informerede personalet om, at hun havde været involveret i et færdselsuheld, og at hospitalet straks underrettede den retshåndhævende myndighed om ulykken pr. telefon, hvorfra oplysningerne efterfølgende blev videregivet til distriktspolitihovedkvarteret i Hajnówka; der henviser til, at skadelidte, efter at der var foretaget de nødvendige undersøgelser og givet den nødvendige lægehjælp, forlod hospitalet samme dag; der henviser til, at Włodzimierz Cimoszewicz fik foretaget alkometertest, og at der ikke blev påvist alkohol;
D.

der henviser til, at parlamentarisk immunitet ikke er et medlems personlige privilegium, men derimod en garanti for Parlamentets uafhængighed som helhed og for dets medlemmers uafhængighed;
1.

beslutter at nedsætte et særligt udvalg om udenlandsk indblanding, herunder desinformation, i alle demokratiske processer i Den Europæiske Union (INGE 2) med følgende ansvarsområder: a) at undersøge — i samarbejde og samråd med stående udvalg, når disses beføjelser og ansvarsområder i henhold til bilag VI til forretningsordenen er berørt — eksisterende og planlagt lovgivning og eksisterende og planlagte politikker med henblik på at opdage mulige smuthuller, mangler og overlapninger, der kan udnyttes til ondsindet indblanding i demokratiske processer, herunder med hensyn til følgende spørgsmål: i) politikker, der bidrager til EU's demokratiske processer, modstandsdygtighed gennem situationsforståelse, medie- og informationskompetencer, mediepluralisme, uafhængig journalistik og uddannelse ii) indblanding gennem onlineplatforme, navnlig ved dybdegående at evaluere det ansvar og de virkninger, som meget store onlineplatforme har på demokratiet og de demokratiske processer i EU iii) kritisk infrastruktur og strategiske sektorer iv) indblanding under valgprocesser v) skjult finansiering af politiske aktiviteter fra udenlandske aktører og donorer vi) cybersikkerhed og modstandsdygtighed over for cyberangreb i forbindelse med demokratiske processer vii) ikkestatslige aktørers rolle viii) indblandingens indvirkning på mindretals og andre diskriminerede gruppers rettigheder ix) globale aktørers indblanding gennem »elite capture« (rekruttering af personer i samfundseliten), nationale diasporaer, universiteter og kulturbegivenheder x) afskrækkelse, tilskrivning og kollektive modforanstaltninger, herunder sanktioner xi) naboskab og globalt samarbejde samt multilateralisme xii) EU-baserede aktørers indblanding i EU og tredjelande b) at udarbejde — i tæt samarbejde med de stående udvalg i overensstemmelse med INGE 1-særudvalgets arbejdsmetoder — forslag til, hvordan disse mangler kan afhjælpes med henblik på at fremme EU's retlige modstandsdygtighed, og hvordan EU's institutionelle rammer kan forbedres c) at arbejde tæt sammen med andre EU-institutioner, medlemsstaternes myndigheder, internationale organisationer, civilsamfundet og statslige samt ikkestatslige partnere i tredjelande for at styrke EU's indsats mod hybride trusler og desinformation, samtidig med at alle offentlige aktiviteter i INGE 2-særudvalget respekterer prioriteterne i denne afgørelse d) at følge nøje og omhyggeligt op på gennemførelsen af INGE 1-særudvalgets betænkning med en evaluering af de skridt, som EU-institutionerne har taget, e) at bidrage til den overordnede institutionelle modstandsdygtighed over for udenlandsk indblanding, hybride trusler og desinformation forud for valget til Europa-Parlamentet i 2024;
1.

vedtager at nedsætte et særligt udvalg om covid-19-pandemien: indhøstede erfaringer og anbefalinger for fremtiden, der har til opgave at undersøge, hvordan den europæiske reaktion på pandemien og de indhøstede erfaringer kan bidrage til fremtidige tiltag på følgende områder:
B.

der henviser til, at Álvaro Amaro blev valgt til borgmester i Gouveia den 9. oktober 2005 (for en periode, der udløb i 2009) og blev genvalgt den 11. oktober 2009 (for en periode, der udløb i 2013); der henviser til, at han i sin egenskab af borgmester angiveligt handlede i fællesskab med andre personer i strid med reglerne om budgetkontrol og offentlige udbud og principperne om ikke-forskelsbehandling, gennemsigtighed og korrekt forvaltning af offentlige midler og derved angiveligt tilsidesatte de forpligtelser, der fulgte af hans rolle i det offentlige embede, angiveligt med det formål at opnå fordele for sig selv og for de øvrige tiltalte; der henviser til, at han endvidere angiveligt handlede i strid med de forvaltningsretlige regler og principper, navnlig vedrørende offentlige udbud, med det formål at sikre ulovlige økonomiske fordele;
B.

der henviser til, at Jörg Meuthen i sin egenskab af forbundstalsmand for partiet Alternative für Deutschland (AfD) for årene 2016, 2017 og 2018: — angiveligt har givet urigtige oplysninger i forbindelse med indgivelsen af AfD's aktivitetsrapport for 2016 vedrørende støtteydelser for i alt 89 800 EUR, som han skal have modtaget fra et schweizisk selskab i form af annoncer, valgplakater, foldere, plakater og grafik til sin valgkamp som AfD's direkte kandidat til landdagsvalget i Baden-Württemberg den 13. marts 2016, og som han ikke klart har angivet i AfD's aktivitetsrapport for 2016 af 21. december 2017, der er sendt til formanden for den tyske Forbundsdag, — angiveligt har givet forkerte eller ufuldstændige oplysninger om enkelte støtteydelser til valgkampene til landdagsvalget i Nordrhein-Westfalen den 14. maj 2017 og valget til den tyske Forbundsdag den 24. september 2017 i forbindelse med indgivelsen af AfD's aktivitetsrapport for 2017, — angiveligt har indgivet en urigtig aktivitetsrapport for 2018 til formanden for den tyske Forbundsdag i forbindelse med valget til Bayerns 18. landdag, der fandt sted den 14. oktober 2018;
B.

der henviser til, at Mario Borghezio angiveligt havde et skænderi med en ansat i et jernbaneselskab, som skulle have nægtet ham at rejse med tog, fordi han ikke havde en gyldig billet;
J.

der henviser til, at Elena Yoncheva i den foreliggende sag hævder at have været offer for fumus persecutionis, dvs. at der foreligger »konkrete beviser« (4), der tyder på, at hensigten bag retssagen kan være at skade hendes politiske virksomhed og navnlig den virksomhed, hun udøver som medlem af Europa-Parlamentet;
D.

der henviser til, at der i udkastet til delegeret forordning fastsættes bestemmelser om betalingsorganer og andre organer, finansiel forvaltning, regnskabsafslutning, sikkerhedsstillelse og anvendelse af euroen med henblik på den daglige forvaltning af den nye fælles landbrugspolitik, som medlemsstaterne skal omsætte til deres strategiske planer under den fælles landbrugspolitik, og at det derfor er hensigtsmæssigt at betragte disse regler som presserende;
Berigtigelse til forretningsordenen for Konferencen for Organer med Ansvar for Europa- og EU-anliggender i Unionens Parlamenter

(Den Europæiske Unions Tidende C 235 af 1. oktober 2003)

(2003/C 272/12)

Side 1, fodnote (1) nederst på siden:

i stedet for: "Som anført i protokollen om de nationale parlamenter tilkommer det hvert parlament at afgøre, i hvilken udstrækning de parlamentariske retningslinjer fra København bør gennemføres."

læses: "Som anført i protokollen om de nationale parlamenter tilkommer det hvert parlament at afgøre, i hvilken udstrækning de parlamentariske retningslinjer fra København, offentliggjort i Den Europæiske Unions Tidende C 154 af 2. juli 2003 under titlen "De parlamentariske Københavnsretningslinjer" bør gennemføres."
3.

COSAC opfordrer Rådet til straks at ændre sin forretningsorden for at sikre offentligheden adgang til de møder, hvor det behandler og stemmer om lovgivningsmæssige forslag, for at gøre kløften mellem borgerne og Unionen mindre og gøre det muligt for de nationale parlamenter at føre en mere effektiv kontrol med ministrenes afgørelser og for at rette op på det uacceptable forhold, at lovgivning drøftes og vedtages i al hemmelighed.
3.4.

COSAC glæder sig over det tilsagn, som Kommissionens formand gav under det fælles parlamentariske møde den 9. maj 2006 om at sende samtlige nye lovforslag og høringsdokumenter direkte til de nationale parlamenter med opfordring til at reagere for derigennem at forbedre den politiske udviklingsproces. COSAC opfordrer Kommissionen til at tage hensyn til bemærkningerne fra de nationale parlamenter og til inden for en rimelig tidsfrist at give en kvittering for modtagelsen og et begrundet udtalelse.
1.3.

COSAC støtter ideen om at indkalde til en konference af repræsentanter for medlemsstaternes regeringer i anden halvdel af året med et klart mandat og en tidsplan med henblik på at nå frem til en løsning, som, eventuelt med en anden udformning, nøje overholder traktatens indhold og målene om oprettelse af en forfatning for Europa. En sådan løsning bør tage højde for og give et svar på de bekymringer, der er kommet til udtryk i en række medlemsstater, og fremme demokratiet, gennemsigtighed og effektivitet i beslutningstagningen og beskyttelsen af borgernes rettigheder. Den bør endvidere omhandle de udfordringer, der er forbundet med klimaændring og energisikkerhed. COSAC forventer, at de nationale parlamenter og Europa-Parlamentet vil blive inddraget i fuldt omfang, og at der vil blive taget behørigt hensyn til deres synspunkter. COSAC kræver, at en eventuel institutionel aftale bør tage højde for den vigtige rolle, de nationale parlamenter spiller i forbindelse med den europæiske integration og proceduren vedrørende udformning af den europæiske politik. Deres fremtidige rolle bør være mindst lige så stærk som foreskrevet i forfatningstraktaten. Protokollen om de nationale parlamenters rolle i Den Europæiske Union og protokollen om gennemførelse af nærheds- og proportionalitetsprincippet som vedføjet forfatningstraktaten bør bevares og gennemføres bedre og mere effektivt, og det samme gælder det nye system, hvorved Kommissionen videresender alle forslag direkte til de nationale parlamenter, anmoder dem om at reagere med det formål at forbedre proceduren vedrørende politikudformningen og svarer skriftligt på disse reaktioner
3.1.

COSAC opfordrer Rådet til at øge sine bestræbelser for at løse problemet med ulovlig indvandring og samtidig arbejde hen imod en sammenhængende strategi for lovlig indvandring. Indvandringspolitikken spiller en meget vigtig rolle for EU's fremtid og bør bygge på en mere samlet strategi, der samordnes med udviklings- og handelspolitikken. Det er af største betydning for alle medlemsstater og EU som helhed, at man finder frem til en fælles løsning. En sådan løsning er især af stor vigtighed, hvad angår indvandringen fra det afrikanske kontinent, og vil udgøre en konkret opfølgning på konferencen i Rabat i juli 2006, hvori repræsentanter fra hjemlande, transitlande og de lande, der er det »endelige bestemmelsessted«, deltog.
3.3.

COSAC mener, at innovation og kreativitet samt ligestilling af mænd og kvinder og lige muligheder for alle europæiske borgere er centrale faktorer for den fremtidige vækst. For at opfylde EU's ambitioner på dette område opfordrer COSAC medlemsstaterne til at investere stadigt mere effektivt i innovation og forskning med henblik på at nå FoU-investeringsmålet på 3 %. På baggrund af Det Europæiske Råds opfordring til medlemsstaterne opfordrer COSAC de nationale parlamenter til at overvåge fremskridtene mod opfyldelsen af de nationale FoU-investeringsmål gennem de nationale reformprogrammer.
1.6.

Yderligere erkender COSAC, at implementeringen af de nationale parlamenters nye rettigheder inden for rammerne af den nye reformtraktat ikke blot kræver en øget dialog mellem de nationale parlamenter, men også et fuldt samarbejde med de europæiske institutioner for at sikre en udveksling af informationer med de nationale parlamenter med henblik på at fremme gennemsigtighed, demokrati og legitimitet i forbindelse med EU-lovgivningen. Den igangværende regeringskonference skulle derfor være en god lejlighed til at styrke kommunikationskanalerne til de nationale parlamenter, så de kan blive tæt inddraget og få deres synspunkter taget i betragtning COSAC ønsker, at de nationale parlamenter tilknyttes regeringskonferencer.
6.1.

COSAC understreger den strategiske betydning af EU's fortsatte udvidelsesproces og glæder sig over Islands ansøgning om medlemskab. COSAC anerkender, at et klart medlemskabsperspektiv er et stort incitament for reformen og understreger nødvendigheden af, at EU står ved sine forpligtelser og etablerede principper på dette område, navnlig kravet om at opfylde Københavnskriterierne for tiltrædelse. COSAC konstaterer med tilfredshed de seneste positive udviklinger i de allerede igangværende udvidelsesforhandlinger.
4.5.

COSAC tilskynder Rådets kommende formandskaber til fortsat at udbygge gode, effektive og betingede forbindelser med partnerlandene inden for rammerne af det østlige partnerskab. COSAC understreger, at det er vigtigt at skabe stabilitet og sikkerhed inden for den østlige dimension. Fred, sikkerhed og retsstatsprincippet med respekt for territorial integritet er fortsat af grundlæggende betydning for en styrkelse af demokrati og respekt for menneskerettighederne. I denne forbindelse kan en styrkelse af interparlamentariske kontakter og møder spille en meget positiv rolle med henblik på at sikre et stabilt, sikkert og velstående naboskab.
83.

Sekretariatet blev omstruktureret i starten af 2008. Der blev etableret to nye direktorater under Generaldirektoratet for Ledelsestjenesterne (GD PRES): Biblioteksdirektoratet (tidligere underlagt Generaldirektoratet for Information, GD INFO) og Direktoratet for Forbindelser med De Nationale Parlamenter (tidligere underlagt Generaldirektoratet for Interne Politikker, GD IPOL). Generaldirektoratet for Innovation og Teknologisk Støtte (GD ITEC) blev dannet ved sammenlægning af Direktoratet for Informationsteknologi (DIT), der tidligere var underlagt GD PRES, og Direktoratet for Udgivelse i det tidligere Generaldirektorat for Oversættelse og Udgivelse (GD TRED). GD TRED skiftede navn til Generaldirektoratet for Oversættelse (GD TRAD). Generaldirektoratet for Information, GD INFO, skiftede navn til Generaldirektoratet for Kommunikation (GD COMM). Det tidligere Generaldirektorat for Infrastruktur og Tolkning (GD IFIN) blev opdelt og underlagt Generaldirektoratet for Infrastruktur og Logistik (GD INLO) og Generaldirektoratet for Tolkning og Konferencer (GD INTE). Der blev etableret et nyt direktorat under GD FINS: Direktoratet for Medlemmernes Økonomiske og Sociale Rettigheder. Europa-Parlamentets nye organisationsplan fremgår af bilag IV.
1.

godkender udnævnelsen af formanden, næstformanden for eksterne forbindelser (den højtstående repræsentant for Unionens udenrigsanliggender og sikkerhedspolitik) og de øvrige medlemmer af Kommissionen som kollegium for perioden indtil den 31. oktober 2014;
4.

støtter følgende prioriterede indsatsområder: alle skal have en seng at sove i; ingen skal bo i nødbolig længere end nødsituationens varighed; ingen skal bo i en midlertidig bolig længere end nødvendigt for at komme videre uden problemer; ingen skal forlade en institution uden indkvarteringsmuligheder; ingen unge skal blive hjemløse som følge af overgangen til et uafhængigt liv;
D.

der henviser til, at EU's forbud mod »finning« er verdens svageste med undtagelser, som gør det muligt at lande finner og kroppe separat, og et alt for skævt vægtforhold mellem hajfinner og hajkroppe,
4.2.

COSAC mener, at en omfattende drøftelse om Kommissionens arbejdsprogram skal være et vigtigt og tilbagevendende punkt på COSAC's dagsorden. COSAC opfordrer derfor kommende formandskaber til at medtage en drøftelse om Kommissionens arbejdsprogram på dagsordenen for COSAC's ordinære møder. I forbindelse med fastsættelsen af datoer for disse møder opfordres COSAC-formandskaberne til at tage højde for tidspunktet for offentliggørelsen af Kommissionens arbejdsprogram.
6.1.

COSAC glæder sig over de øgede muligheder for parlamentarisk kontrol med EU-anliggender, som er et resultat af styrkelsen af EU-aktiviteternes parlamentariske dimension, der er indført med Lissabontraktaten. COSAC bemærker i denne sammenhæng både de nationale parlamenters og Europa-Parlamentets øgede mulighed for at påvirke den europæiske politik og den større mulighed for samarbejde for at sikre demokratisk kontrol med den europæiske politik.
76.

Præsidiet vedtog den 18. juni 2009 (12) visse ændringer af GD COMM's interne organisation til dette formål. Disse omfatter primært: — en omstrukturering af Kontoret for Presse i »kommunikationsdepartementer« og organisationen af »Webkommunikationsenheden« i »temaafdelinger« udformet efter strukturen i de forskellige eksisterende departementer i GD IPOL og EXPO med henblik på at lette samarbejdet mellem tjenesterne og etablere en indholdsbaseret kompetence — etablering af et kommunikationsplanlægningsråd bestående af repræsentanter for GD COMM, PRES, IPOL og EXPO, der mødes en gang om måneden, med henblik på at give Parlamentet en mekanisme til på forhånd at integrere kommunikationsdimensionen af dets lovgivningsmæssige og politiske prioriteter og aktiviteter — omdannelsen af den tidligere »Pressesalsenhed« til »Presseenhed« ved at udvikle yderligere ekspertise for bedre at dække de lovgivningsmæssige og politiske prioriteter i alle faser af den relevante procedure, et krav der er blevet endnu mere presserende efter Lissabontraktatens ikrafttræden — omdannelsen af den tidligere enhed »Forberedelse og Udsendelse« til enheden for »Medietjenester og -overvågning«, hvis primære opgaver er at koordinere pressemedarbejderne i medlemsstaternes informationskontorer og organisere en medierådgivningstjeneste — styrkelse af protektionssektoren, der er tilknyttet Direktoratet for Informationskontorer, for i samarbejde med informationskontorerne at sikre en mere effektiv forvaltning af anmodninger om Europa-Parlamentets protektion af initiativer fra tredjepersoner.
C.

der henviser til, at beboerne fortsat udsættes for et eksternt pres under påskud af, at PMOI stadig er på den amerikanske sorte liste,
1.

opfordrer Kommissionen og medlemsstaterne — til at støtte kampagner i EU til højnelse af offentlighedens kendskab til de livsstilsfaktorer, der bidrager til KRC, især henvendt til teenagere og unge voksne — til at fremme gennemførelse af bedste praksis for KRC-screening i alle EU's medlemsstater og til at fremlægge situationsrapporter hvert andet år — til at opprioritere udbredelsen af forskning og viden vedrørende KRC-screening i forbindelse med de forestående arbejdsprogrammer inden for det syvende rammeprogram for forskning og EU's sundhedsprogram — til at indføre landsdækkende KRC-screening i overensstemmelse med EU's retningslinjer;